
 25.3.2022
 BG
 Официален вестник на Европейския съюз
 L 98/54
 РЕГЛАМЕНТ ЗА ИЗПЪЛНЕНИЕ (ЕС) 2022/478 НА КОМИСИЯТА
 от 24 март 2022 година
 за запазване на защитните мерки по отношение на вноса на двучерупчести мекотели от Турция, предназначени за консумация от човека
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 128, параграф 1 от него,
 като има предвид, че:
 (1)
 Регламент за изпълнение (ЕС) No 743/2013 на Комисията (2) бе приет, тъй като при одити на Комисията бяха установени пропуски при осъществяването на официалния контрол на производството на двучерупчести мекотели, предназначени за въвеждане в Съюза, от страна на компетентните органи на Турция, и тъй като държавите членки докладваха за пратки двучерупчести мекотели с произход от Турция, които не отговарят на микробиологичните стандарти на Съюза.
 (2)
 При последния одит, проведен от Комисията през септември 2015 г., бе установено, че продължават да съществуват съществени пропуски в системата за контрол на двучерупчестите мекотели, предназначени за въвеждане в Съюза.
 (3)
 През януари 2020 г. компетентните органи на Турция представиха информация относно корективните мерки, предприети за отстраняване на тези пропуски. Макар, на хартия, тази информация първоначално да бе оценена положително, досега не бе възможно да се извърши одит на място с цел проверка на изпълнението на тези действия поради ограниченията, свързани с пандемията от COVID-19. Докато резултатите от одита не получат положителна оценка, мерките, наложени с Регламент за изпълнение (ЕС) No 743/2013, следва да останат в сила.
 (4)
 Срокът на действие на Регламент за изпълнение (ЕС) No 743/2013 изтече на 31 декември 2021 г. Освен това, като се има предвид, че Директива 97/78/ЕО на Съвета (3), която представлява основанието за горепосочения регламент, вече не е приложима, правното основание на регламента за изпълнение на Комисията следва да бъде актуализирано и да препраща към член 128 от Регламент (ЕС) 2017/625.
 (5)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 Настоящият регламент се прилага за живи, охладени, замразени или преработени двучерупчести мекотели, предназначени за консумация от човека (кодове по КН: 0307, 1605)